stanford-oval/wikipedia huggingface dataset:
จอห์นนี โซมาลี
การทำงาน > ญี่ปุ่น

ระหว่างที่เดินทางในญี่ปุ่น อิสมาเอลเยาะเย้ยคนท้องถิ่นในลักษณะต่อต้านชาวญี่ปุ่น [en] รวมทั้งการแสดงความเห็นต่อการทิ้งระเบิดปรมาณูที่ฮิโรชิมะและนางาซากิ และข่มขู่ที่จะระเบิดญี่ปุ่นด้วยอาวุธนิวเคลียร์บนรถไฟ อิสมาเอลถูกคนท้องถิ่นที่จำเขาได้ทำร้ายและถูกเรีกยด้วยถ้อยคำเหยียดหยามในที่สาธารณะ ครั้งหนึ่งมีชาวอเมริกันตำหนิพฤติกรรมของเขา เขาจึงออกมากล่าวว่า "ผมมันเกรียน" ทำให้มีผู้คนบนอินเทอร์เน็ตชื่นชมชายชาวอเมริกันคนดังกล่าว ส่วนอิสมาเอลอ้างว่าขณะนั้นตนเมาและขออภัยชายคนนั้น นอกจากนี้ อิสมาเอลยังคุกคามเมียวโกะ สตรีมเมอร์ทวิตช์ชาวญี่ปุ่น ทำให้อิสมาเอลถูกทวิตช์แบน
ในเดือนมิถุนายน พ.ศ. 2566 อิสมาเอลเดินทางไปโตเกียวดิสนีย์รีสอร์ตและเล่นเพลงที่เนื้อเพลงมีวลี "ระเบิดอะตอม" แล้วบันทึกปฏิกิริยาของผู้คนโดยรอบโดยไม่ได้รับอนุญาต
ในเดือนสิงหาคม พ.ศ. 2566 อิสมาเอลที่สวมหน้ากาก พร้อมกับเจเรเมียห์ ดเวน แบรนช์ ที่บันทึกวิดีโอให้อิสมาเอล เดินทางเข้าพื้นที่ก่อสร้างโรงแรมในโอซากะแล้วตะโกนว่า "ฟูกูชิมะ" ใส่พนักงานในนั้น ทำให้พวกเขาถูกพนักงานไล่เตะออกมาและถูกจับกุมในข้อหาบุกรุก ในเดือนกันยายน เขาถูกจับกุมในข้อหาเป็นปฏิปักษ์ต่อความสงบสุขของประชาชนจากการที่พวกเขาก่อกวนร้านอาหารแห่งหนึ่งด้วยการเล่นเพลงและเสียงในระดับดังมากในระหว่างเปิดให้บริการ เขากล่าวว่าหัวเว่ย ผู้ผลิตโทรศัพท์เครื่องดังกล่าวใส่ไวรัสจีนในโทรศัพท์เครื่องนั้นเพื่อสั่งให้เปิดเพลง ในชั้นศาล ผู้พิพากษาตัดสินว่าเขามีความผิดจริงและกล่าวว่า "เขาควรจะลดเสียงโทรศัพท์ลง"
ในวันที่ 19 ธันวาคม พ.ศ. 2566 อิสมาเอลซึ่งถูกคุมขังหลังจากการจับกุมครั้งที่สองปรากฏตัวในศาลจังหวัดโอซากะในการพิจารณาคดีเป็นปฏิปักษ์ต่อความสงสขุของประชาชน ส่วนคดีบุกรุกมีคำสั่งให้ปรับเงิน 200,000 เยน อิสมาเอลยอมรับในภายหลังว่าให้การเท็จในชั้นศาลที่กล่าวว่าไม่ได้รับรายได้จากวิดีโอ ศาลพิพากษาเมื่อวันที่ 10 มกราคม พ.ศ. 2567 ให้ปรับเป็นเงิน 200,000 เยนและถูกส่งตัวกลับสหรัฐอเมริกาโดยสมัครใจ
ในเดือนมีนาคม พ.ศ. 2567 อิสมาเอลยุติการสตรีมและทำการ "ซูมโทรลลิง" (อังกฤษ: Zoom trolling; แปลว่า การก่อกวนบนซูม) โดยพุ่งเป้าไปที่การประชุมบนซูมที่มีคนญี่ปุ่นอยู่
การทำงาน > อิสราเอล

ในวันที่ 25 มีนาคม พ.ศ. 2567 อิสมาเอลเดินทางไปเทลอาวีฟ เขาเข้าไปพัวพันในการทะเลาะของชาวอาหรับและชาวยิวท้องถิ่น ทำให้เขาถูกเข้าปะทะและทำร้ายร่างกาย จากการสตรีมครั้งนั้น ทำให้เขาถูกคิกระงับบัญชีหนึ่งสัปดาห์เนื่องจากการยุยงและส่งเสริมความรุนแรง
ในวันที่ 5 เมษายน พ.ศ. 2567 เขาเดินทางไปกำแพงประจิมในเยรูซาเลมและเริ่มสตรีมสด เขาถ่ายตัวเขาที่กำลังติดภาพฮาร์วีย์ เวนสทีน [en], เอดิน รอสส์ [en] และเจฟฟรีย์ เอปสทีน [en]บนกำแพง ประกาศว่าว่าเวนสทีนเป็นหนึ่งใน "ท็อปยิว" ของเขาและดูหมิ่นรอสส์ เขาถูกจับกุมและสั่งห้ามเข้าเยรูซาเลม 50 วัน
ในวันที่ 7 เมษายน พ.ศ. 2567 อิสมาเอลถูกควบคุมตัวในที่ชุมนุมในเทลอาวีฟในข้อหาล่วงละเมิดทางเพศตำรวจหญิง หลังจากถูกปล่อยตัวได้ 16 นาที เขากลับมาถ่ายทอดสดอีกครั้งในวันเดียวกัน และกล่าวอ้างว่าเห็นเหตุการณ์กราดยิงที่ร้านอาหารแห่งหนึ่ง นอกจากนี้เขาแก้ตัวต่อการกระทำของเขาว่าเขาเป็นพลเมืองอเมริกัน ในวันที่ 19 พฤษภาคม พ.ศ. 2567 อิสมาเอลถูกทำร้ายร่างกายในอิสราเอลหลังจากถูกกล่าวหาว่า "สนิช" (อังกฤษ: snitch) โดยหนึ่งในชายกลุ่มกลุ่มนั้นถือสิ่งหนึ่งคล้ายอาวุธไว้ในมือ แต่อิสมาเอลไม่ได้โดนสิ่งนั้นทำร้าย
การทำงาน > เกาหลีใต้

ระหว่างวางแผนการเดินทางไปเกาหลีใต้ ในวันที่ 10 มีนาคม พ.ศ. 2567 อิสมาเอลขู่ที่จะตบหน้าสมาชิกวงบีทีเอสบนทวิตเตอร์หลังจากที่แจ้งว่าจะเดินทางไปโซลในสัปดาห์เดียวกัน
ในวันที่ 7 ตุลาคม พ.ศ. 2567 เขาจูบและเต้นแลปแดนซ์ [en]ใส่อนุสาวรีย์สันติภาพ [en] อนุสรณ์แสดงเด็กหญิงที่เป็นนางบำเรอของทหารญี่ปุ่นในช่วงสงครามโลกครั้งที่สอง นอกจากนี้เขายังเปิดเสียงดังรบกวนที่น่ารำคาญในรถไฟใต้ดิน เช่น สุนทรพจน์ของคิม จ็อง-อึนและถูกไล่ลงจากรถหลังจากเปิดเพลงเกาหลีเหนือด้วยเสียงดัง ในวันที่ 17 ตุลาคม เขาตอบโต้พนักงานร้านสะดวกซื้ออย่างรุนแรงหลังจากที่เขาถูกห้ามไม่ให้ดื่มแอลกอฮอล์ ขณะถ่ายทอดสดหลายครั้ง อิสมาเอลถูกผู้อื่นทำร้ายในที่สาธารณะ
ในวันที่ 26 ตุลาคม เขาถูกควบคุมตัวเนื่องจากขัดขืนคำสั่งตำรวจ สมาชิกสมัชชาแห่งชาติเกาหลีอภิปรายถึงการมีอยู่ของเขาในประเทศที่ประชุมสภาเมื่อวันที่ 30 ตุลาคม โดยมีมติว่าจะต้องมีการติดตามเขาอย่างใกล้ชิด ในวันที่ 2 พฤศจิกายน พ.ศ. 2567 เขาถูกสั่งห้ามออกนอกประเทศระหว่างการพิจารณาคดีก่อนหน้านี้ หลังจากตำรวจปล่อยตัว อิสมาเอลถูก Yoo Dal-geun ยูทูบเบอร์อดีตทหารมนุษย์กบเกาหลีใต้ทำร้ายร่างกายในที่สาธารณะ Yoo ถูกจับกุมในการกระทำดังกล่าว
ในวันที่ 6 พฤศจิกายน อิสมาเอลเผยแพร่วิดีโอขอโทษที่เขาถ่ายใกล้กับอนุสาวรีย์สันติภาพ ซึ่งมีผู้ชมสงสัยในความจริงใจในการขอโทษ โดยมีรายงานว่ามีการเสนอเงินรางวัลแก่ผู้ที่เปิดเผยตำแหน่งที่อยู่ของเขา
ในวันที่ 11 พฤศจิกายน อิสมาเอลถูกอัยการโซลตอนใต้สั่งฟ้องในพฤติกรรมที่ก่อไว้ที่ร้านสะดวกซื้อเมื่อวันที่ 17 ตุลาคม และมีคำสั่งห้ามเดินทาง ทำให้เขาไม่สามารถออกจากเกาหลีใต้ได้ ในเดือนธันวาคม การพิจารณาคดีของอิสมาเอลถูกเลื่อนออกไปจนถึงเดือนมีนาคม พ.ศ. 2568
หม่อมแสง พึ่งบุญ ณ อยุธยา

| หม่อม แสง พึ่งบุญ ณ อยุธยา |
| --- | --- |
เกิด: แสง อาณาจักรรัตนโกสินทร์
ถึงแก่กรรม: อาณาจักรรัตนโกสินทร์
ตระกูล: สุรคุปต์ (โดยเกิด) จักรี (โดยสมรส)
คู่สมรส: พระบาทสมเด็จพระพุทธเลิศหล้านภาลัย (สวรรคต) หม่อมไกรสร
บุตร: หม่อมบุษบง พึ่งบุญ
บิดา: พระยาเทพเพชร์รัตน์ (นาค สุรคุปต์)
มารดา: ฉิม เทพเพชร์รัตน์
หม่อมแสง พึ่งบุญ ณ อยุธยา เป็นหม่อมในหม่อมไกรสร (พระนามเดิม พระเจ้าบรมวงศ์เธอ กรมหลวงรักษ์รณเรศ) และเป็นอดีตพระสนมในพระบาทสมเด็จพระพุทธเลิศหล้านภาลัย
ประวัติ

หม่อมแสง พึ่งบุญ ณ อยุธยา เกิดในตระกูลอำมาตย์เชื้อสายมอญ เป็นธิดาของพระยาเทพเพชร์รัตน์ (นาค สุรคุปต์) กับฉิม เทพเพชร์รัตน์ ส่วนปู่คือพระยารัตนจักร (หงส์ทอง สุรคุปต์)  รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่า บิดาเป็นพี่ชายต่างมารดาของเจ้าจอมมารดาป้อม ในรัชกาลที่ 1 เจ้าจอมเอม ในรัชกาลที่ 2 เจ้าจอมเพ็ง ในรัชกาลที่ 2 และยังเป็นญาติของหม่อมน้อย ศิริวงศ์ ณ อยุธยา พระราชชนนีในสมเด็จพระเทพศิรินทราบรมราชินี
หม่อมแสงได้ถวายตัวเข้ารับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย เรียกเจ้าจอมแสง
ครั้นหลังพระบาทสมเด็จพระพุทธเลิศหล้านภาลัยเสด็จสวรรคตล่วงไปแล้ว พระบาทสมเด็จพระนั่งเกล้าเจ้าอยู่หัวพระมหากษัตริย์พระองค์ถัดมาก็ได้พระราชทานเจ้าจอมแสงแก่พระเจ้าบรมวงศ์เธอ กรมหลวงรักษ์รณเรศ และได้ให้ประสูติพระธิดาเพียงคนเดียวคือ หม่อมเจ้าบุษบง พึ่งบุญ แต่กาลต่อมาพระเจ้าบรมวงศ์เธอ กรมหลวงรักษ์รณเรศ ผู้ภัสดา ประสบกับข้อหากบฏ ทั้งถูกถอดอิสริยยศเป็นหม่อมไกรสร และประหารด้วยท่อนจันทน์เมื่อวันที่ 13 ธันวาคม พ.ศ. 2391 ด้วยเหตุนี้พระโอรส-ธิดาทั้งหลายของหม่อมไกรสรจึงถูกถอดพระยศ ใช้คำนำหน้าว่า "หม่อม" หรือ "คุณ" แทน
ฟุตบอลในประเทศไทย

| ฟุตบอลในประเทศไทย |
| --- | --- |
ฟุตบอลทีมชาติไทยขณะแข่งในราชมังคลากีฬาสถาน
ประเทศ: ไทย
องค์กรบริหารดูแล: สมาคมกีฬาฟุตบอลแห่งประเทศไทย ในพระบรมราชูปถัมภ์
ทีมชาติ: ไทย
แข่งขันครั้งแรก: พ.ศ. 2444
การแข่งขันระดับชาติ
   ฟุตบอลโลก  ฟุตบอลโลกหญิง  เอเชียนคัพ  เอเชียนคัพหญิง  ฟุตบอลชิงแชมป์แห่งชาติอาเซียน  ฟุตบอลหญิงชิงแชมป์แห่งชาติอาเซียน 
การแข่งขันของสโมสร
  รายการ  ลีก:   ไทยลีก   ไทยวีเมนส์ลีก  ไทยลีก 2   ไทยลีก 3   ไทยแลนด์ เซมิโปรลีก   ไทยแลนด์ อเมเจอร์ลีก  สโมสร:  ไทยเอฟเอคัพ   ไทยลีกคัพ   ไทยแลนด์แชมเปียนส์คัพ  
การแข่งขันระดับนานาชาติ
   เอเอฟซีแชมเปียนส์ลีก  ฟุตบอลหญิงชิงแชมป์สโมสรเอเชีย  เอเอฟซีคัพ  ฟุตบอลชิงแชมป์สโมสรอาเซียน 
ฟุตบอลถือเป็นกีฬาซึ่งเป็นที่นิยมสูงสุดในประเทศไทย มีสมาคมฟุตบอลแห่งประเทศไทย ในพระบรมราชูปถัมภ์ เป็นหน่วยงานที่กำกับดูแลฟุตบอลทีมชาติไทย ซึ่งประสบความสำเร็จในระดับอาเซียน และรายการแข่งขันแบบอาชีพไทยพรีเมียร์ลีก โดยในอดีตเคยจัดการแข่งขันระดับโลกหลายครั้ง เช่นเอเชียนคัพ 2 ครั้ง ฟุตบอลอายุไม่เกิน 19 ปีชิงแชมป์เอเชีย
ฟุตบอลอาชีพในประเทศไทย

ในอดีต ประเทศไทยเคยจัดแข่งขันฟุตบอลระบบลีกมาก่อน ว่าไม่ได้รับความนิยมจึงต้องยกเลิกไป จนกระทั่งเมื่อปี พ.ศ. 2539 สมาคมฟุตบอลฯ ดำเนินการจัดแข่งขัน ฟุตบอลอาชีพในระบบลีกขึ้น โดยมีชื่อที่เปลี่ยนไปหลายครั้งคือ ไทยแลนด์ซอกเกอร์ลีก (Thailand Soccer League), ไทยแลนด์พรีเมียร์ลีก (Thailand Premier League), ไทยลีก (Thai League) และ ไทยพรีเมียร์ลีก (Thai Premier League) แต่ในระยะแรกมีปัญหาที่สำคัญคือ สโมสรฟุตบอลในลีกนี้ และการแข่งขันส่วนมากอยู่ในกรุงเทพมหานคร เป็นผลให้ชาวไทยในจังหวัดอื่นทั่วประเทศ ไม่มีโอกาสรับชมการแข่งขัน
เมื่อปี พ.ศ. 2542 การกีฬาแห่งประเทศไทย (กกท.) จึงร่วมกับสมาคมฟุตบอลฯ เข้าแก้ไขปัญหานี้ โดยจัดแข่งขันฟุตบอลอาชีพ ระบบลีกในส่วนภูมิภาค โดยให้ชื่อว่าโปรวินเชียลลีก (Provincial League) ต่อมาในปี พ.ศ. 2545 กกท.ย้ายการแข่งขันไปร่วมกับกระทรวงการท่องเที่ยวและกีฬา แล้วเปลี่ยนชื่อเป็น โปรเฟสชันนัลลีก (Professional League) โดยแบ่งเป็นสองระดับชั้น (Division) ซึ่งระดับชั้นสูงสุดมี 18 สโมสรเข้าร่วม จนกระทั่งเมื่อเริ่มฤดูกาล พ.ศ. 2549 สโมสรฟุตบอลชลบุรี และสโมสรฟุตบอลสุพรรณบุรี จากโปรเฟสชันนัลลีกสูงสุด เข้ามาร่วมในไทยแลนด์พรีเมียร์ลีก และเมื่อเริ่มฤดูกาล พ.ศ. 2550 กกท.ทำการยุบ โปรเฟสชันนัลลีกสูงสุด โดยจัดแบ่งสโมสรในลีกให้ไปเข้าแข่งขัน กับไทยแลนด์พรีเมียร์ลีก และไทยลีกดิวิชัน 1
ในส่วนการแข่งขันรายการเอเอฟซีแชมเปียนส์ลีก ซึ่งสมาพันธ์ฟุตบอลแห่งเอเชีย (เอเอฟซี) กำหนดให้สโมสรที่เข้าร่วมแข่งขันต้องมีใบรับรองสโมสร (Club licensing) อย่างถูกต้องตามที่เอเอฟซีกำหนด โดยในปัจจุบัน ประเทศไทยมีอยู่ 6 สโมสรคือ บุรีรัมย์ ยูไนเต็ด, เอสซีจี เมืองทอง ยูไนเต็ด, บางกอกกล๊าส เอฟซี, ชลบุรี เอฟซี, บีอีซี เทโรศาสน และชัยนาท ฮอร์นบิล แต่บีอีซี เทโรศาสน กับ ชัยนาท ฮอร์นบิล ถึงจะได้คลับไลเซนซิ่งแล้ว แต่สนามยังอยู่ในคลาส B ซึ่งในอนาคตทางสมาคมฟุตบอลฯได้มีการกำหนดให้ทุกทีมในไทยลีกต้องผ่านคลับไลเซนซิ่ง โดยทีมที่ทำไม่ได้จะถูกหักเงินหรือถูกตัดแต้ม
ฟุตบอลอาชีพในประเทศไทย > ระบบลีก

บทความหลัก: ระบบลีกฟุตบอลไทย
การแข่งขันฟุตบอลสำคัญในประเทศ

ไทยแลนด์แชมเปียนส์คัพ - การแข่งขันก่อนเปิดฤดูกาล ระหว่างทีมชนะเลิศไทยลีก พบกับทีมชนะเลิศไทยเอฟเอคัพ
คิงส์คัพ - การแข่งขันฟุตบอลระดับนานาชาติ โดยมีฟุตบอลทีมชาติไทยเป็นหลักในการแข่งขัน
ไทยลีก - การแข่งขันฟุตบอลลีกอาชีพระดับสูงสุด
ไทยเอฟเอคัพ - การแข่งขันฟุตบอลถ้วยระดับสูง
ไทยลีกคัพ - การแข่งขันฟุตบอลถ้วยระดับรอง
จตุรมิตรสามัคคี - การแข่งขันฟุตบอลประเพณี ระหว่างโรงเรียน 4 แห่งคือ โรงเรียนกรุงเทพคริสเตียนวิทยาลัย, โรงเรียนเทพศิรินทร์, โรงเรียนสวนกุหลาบวิทยาลัย และ โรงเรียนอัสสัมชัญ โดยจัดขึ้นเป็นประจำทุกสองปี
สนามฟุตบอลในประเทศไทย

สนามฟุตบอลขนาดมาตรฐานแห่งแรกของประเทศไทยคือ สนามกรีฑาสถาน (ต่อมาเปลี่ยนชื่อเป็น สนามศุภชลาศัย เพื่อเป็นอนุสรณ์ถึงนาวาโท หลวงศุภชลาศัย (ร.น.) อธิบดีกรมพลศึกษาคนแรก) ตั้งอยู่ภายในกรีฑาสถานแห่งชาติ บริเวณที่ทำการของกรมพลศึกษา เขตปทุมวัน กรุงเทพมหานคร เริ่มการก่อสร้างเมื่อปี พ.ศ. 2480 แล้วเสร็จเมื่อปี พ.ศ. 2484
สนามฟุตบอลในประเทศไทยโดยส่วนมาก มักสร้างขึ้นพร้อมกับ สนามแข่งขันกรีฑาและอัฒจันทร์โดยรอบ ในสถานะของสนามหลัก (Main Stadium) ภายในศูนย์กีฬาระดับต่างๆ โดยมักตั้งอยู่ในกรุงเทพมหานคร หรือเป็นส่วนหนึ่งของสนามกีฬากลางในแต่ละจังหวัด ต่อมาหลังจากปี พ.ศ. 2552 เมื่อฟุตบอลระบบลีกอาชีพของไทยเป็นที่นิยมอย่างสูง สโมสรฟุตบอลชั้นนำหลายแห่งจึงเริ่มลงทุนจัดสร้างสนามฟุตบอลโดยเฉพาะเป็นของตนเอง
ทั้งนี้สนามฟุตบอลในกรุงเทพมหานคร มีหลายแห่งที่สำคัญเช่น ศูนย์เยาวชนกรุงเทพมหานคร (ไทย-ญี่ปุ่น), ราชมังคลากีฬาสถาน, สนามกีฬากองทัพบก, สนามกีฬากองทัพอากาศ (ธูปะเตมีย์), สนามกีฬาจุฬาลงกรณ์มหาวิทยาลัย, สนามฟุตบอลเทพหัสดิน, แพตสเตเดียม, สนามกีฬาเฉลิมพระเกียรติ 72 พรรษา เป็นต้น ส่วนสนามฟุตบอลที่สำคัญในเขตปริมณฑล มีอาทิ เอสซีจีสเตเดียม, สนามทีโอที แจ้งวัฒนะ ในจังหวัดนนทบุรี, สนามฟุตบอลธรรมศาสตร์ รังสิต, ลีโอสเตเดียม ในจังหวัดปทุมธานี เป็นต้น
สำหรับสนามฟุตบอลในส่วนภูมิภาคที่สำคัญ นอกจากสนามกีฬากลางประจำจังหวัด ยังมีอีกหลายแห่งเช่น สนามกีฬากลางจังหวัดนนทบุรี, สนามกีฬาสมโภชเชียงใหม่ 700 ปี ใน จังหวัดเชียงใหม่, สนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา, ชลบุรีสเตเดียม ในจังหวัดชลบุรี, ช้างอารีนา ในจังหวัดบุรีรัมย์, มิตรผลสเตเดียม ในจังหวัดราชบุรี, สนามกีฬาจิระนคร และสนามกีฬาติณสูลานนท์ ในจังหวัดสงขลา เป็นต้น
ซึ่งสมาพันธ์ฟุตบอลแห่งเอเชีย (เอเอฟซี) กำหนดให้สโมสรที่เข้าร่วมแข่งขัน รายการเอเอฟซีแชมเปียนส์ลีก ต้องมีใบรับรองสโมสร (Club licensing) อย่างถูกต้องตามที่เอเอฟซีกำหนด จึงสามารถใช้สนามเหย้าทำการแข่งขันได้ โดยในปัจจุบัน ประเทศไทยมีอยู่ 8 สนามคือ ช้างอารีนา, เอสซีจีสเตเดียม, ลีโอสเตเดียม, ชลบุรีสเตเดียม, สนามฟุตบอลธรรมศาสตร์ รังสิต, สนามกีฬากลางจังหวัดนนทบุรี, มิตรผลสเตเดียม และสนามทุ่งทะเลหลวง นอกจากนี้ ยังมีอีกสองสนาม ที่เอเอฟซีใกล้จะออกใบรับรองสโมสรคือ สนามกีฬาเฉลิมพระเกียรติ 72 พรรษา และสนามกีฬากลางจังหวัดชัยนาท สำหรับสนามฟุตบอลที่สหพันธ์ฟุตบอลระหว่างประเทศ (ฟีฟ่า) รับรองมาตรฐาน ในประเทศไทยมีอยู่ 3 สนามคือ ช้างอารีนา, มิตรผลสเตเดียม และลีโอสเตเดียม
ผู้สนับสนุนฟุตบอลไทย

ฟุตบอลเป็นกีฬาที่ชาวไทยให้ความนิยมอย่างมาก ทว่าส่วนมากนิยมติดตามฟุตบอลยุโรปมากกว่า ก่อนหน้านี้ผู้สนับสนุนฟุตบอลทีมชาติไทยมีอยู่ไม่มากนัก โดยมักให้ความสำคัญเฉพาะนัดระดับชาติที่สำคัญเท่านั้น ต่อมาในปี พ.ศ. 2544 ผู้สนับสนุนฟุตบอลไทยกลุ่มหนึ่ง ซึ่งนิยมในฟุตบอลทีมชาติไทยเป็นหลัก รวมตัวกันจัดตั้งเป็นชมรม โดยให้ชื่อว่าเชียร์ไทย เพื่อเป็นแกนนำในการสนับสนุนฟุตบอลทีมชาติไทย ใช้เว็บบอร์ดในการติดต่อระหว่างกัน รวมทั้งจัดกิจกรรมรณรงค์ให้ชาวไทยอื่นๆ สนใจสนับสนุนฟุตบอลไทยมากขึ้น โดยในระยะหลังจากปี พ.ศ. 2552 เมื่อฟุตบอลระบบลีกอาชีพของไทยเป็นที่นิยมอย่างสูง จึงมีการจัดตั้งกลุ่มผู้สนับสนุนสโมสรฟุตบอลต่าง ๆ อีกเป็นจำนวนมาก
นักฟุตบอลไทยในลีกต่างประเทศ

ข้อมูลเฉพาะนักฟุตบอลไทยที่เล่นในลีกสูงสุดในต่างประเทศ แต่ไม่นับรวมลีกสูงสุดที่ถูกยุบ
อดิศักดิ์ ไกรษร — มาเลเซียซูเปอร์ลีก
อาเดรียน สค็อกมาร์ — อัลสเว็นสกัน
แอนโธนี อำไพพิทักษ์วงศ์ — เมเจอร์ลีกซอกเกอร์
ชนาธิป สรงกระสินธ์ — เจลีก ดิวิชัน 1
เชาว์วัฒน์ วีระชาติ — เจลีก ดิวิชัน 1
ชาริล ชับปุยส์ — สวิสซูเปอร์ลีก
ชัชปภพ อุสาพรม — กัมพูชาพรีเมียร์ลีก
โชคทวี พรหมรัตน์ — มาเลเซียซูเปอร์ลีก / วี.ลีก ดิวิชัน 1 / สิงคโปร์พรีเมียร์ลีก
เอกนิษฐ์ ปัญญา — เจลีก ดิวิชัน 1
เอเลียส ดอเลาะ — ลีกาซาตู
เอริค คาห์ล — อัลสเว็นสกัน / เดนิชซูเปอร์ลีกา
จอฟฟรี่ย์ พรหมมายนต์ — เอเรอดีวีซี
โจนาธาน เข็มดี — เดนิชซูเปอร์ลีกา
กวินทร์ ธรรมสัจจานันท์ — เบลเจียนเฟิสต์ดิวิชัน เอ
เกียรติศักดิ์ เสนาเมือง — วี.ลีก ดิวิชัน 1 / มาเลเซียซูเปอร์ลีก / สิงคโปร์พรีเมียร์ลีก
เคนเน็ธ ดูกัลล์ — เอเรอดีวีซี
กิตติพงษ์ ปลื้มใจ — เอลีเตอเซเรียน
มิก้า ชูนวลศรี — คัมรีพรีเมียร์
นิโคลัส มิคเกลสัน — เอลีเตอเซเรียน / เดนิชซูเปอร์ลีกา
พิพัฒน์ ต้นกันยา — ลีกาซาตู
ปิยะพงษ์ ผิวอ่อน — เคลีก 1 / มาเลเซียซูเปอร์ลีก
ศศลักษณ์ ไหประโคน — เคลีก 1
สินทวีชัย หทัยรัตนกุล — ลีกาซาตู
สุเชาว์ นุชนุ่ม — ลีกาซาตู
สุภโชค สารชาติ — เจลีก ดิวิชัน 1
ศุภณัฏฐ์ เหมือนตา — เบลเจียนเฟิสต์ดิวิชัน เอ
สุรัตน์ สุขะ — เอลีก
สุรีย์ สุขะ — สิงคโปร์พรีเมียร์ลีก / สวิสซูเปอร์ลีก
สุธี สุขสมกิจ — เอลีก
ธชตวัน ศรีปาน — วี.ลีก ดิวิชัน 1
ธีราทร บุญมาทัน — เจลีก ดิวิชัน 1
ธีรศิลป์ แดงดา — ลาลิกา / เจลีก ดิวิชัน 1
เทิดศักดิ์ ใจมั่น — สิงคโปร์พรีเมียร์ลีก
วิทยา เลาหกุล — บุนเดิสลีกา
ฐิติพันธ์ พ่วงจันทร์ — เจลีก ดิวิชัน 1
ยุทธจักร ก้อนจันทร์ — วี.ลีก ดิวิชัน 1
ดูเพิ่ม

สถานีย่อยฟุตบอล
ฟุตบอลทีมชาติไทย
แหล่งข้อมูลอื่น

สมาคมฟุตบอลแห่งประเทศไทย เก็บถาวร 2008-04-30 ที่ เวย์แบ็กแมชชีน
เว็บไซต์สมาคมประวัติศาสตร์ฟุตบอล
ตารางบอลไทยลีก เก็บถาวร 2019-04-19 ที่ เวย์แบ็กแมชชีน
| ด ค กฟุตบอลในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
ซูเปอร์สตรีทไฟเตอร์ IV

| ซูเปอร์สตรีทไฟเตอร์ IV (Super Street Fighter IV) |
| --- | --- |
ซูเปอร์สตรีทไฟเตอร์ IV
ผู้พัฒนา: แคปคอม
ผู้จัดจำหน่าย: แคปคอม
อำนวยการผลิต: Yoshinori Ono 
ออกแบบ: โยชิโนริ โอโนะ  (โปรดิวเซอร์)  ไดโกะ ไอกิโนะ (ออกแบบตัวละคร)
แต่งเพลง: ฮิเดยูกิ ฟุคาซาวะ
ชุด: สตรีทไฟเตอร์
เครื่องเล่น: เพลย์สเตชัน 3, เอกซ์บอกซ์ 360
วางจำหน่าย:  อาเขต 
แนว: เกมต่อสู้
รูปแบบ: ผู้เล่นคนเดียว, มัลติเพลย์เยอร์
ซูเปอร์สตรีทไฟเตอร์ IV (ญี่ปุ่น: スーパーストリートファイターIV; อังกฤษ: Super Street Fighter IV) เป็นเกมต่อสู้ (Vs.Fighting) ภาคที่สี่ของซีรีส์สตรีทไฟเตอร์ผลิตโดยบริษัทแคปคอมของญี่ปุ่น ซึ่งมีระบบการเล่นเพิ่มเติมจากสตรีทไฟเตอร์ IV ดั้งเดิม โดยมีโบนัสเสตจเพิ่มขึ้นมา และมีตัวละครใหม่เพิ่มเติม
การพัฒนา

ทางแคปคอมได้จัดทำ ซูเปอร์สตรีทไฟเตอร์ IV: อาเขตอิดิชัน โดยมีตัวละครอย่าง หยุน และหยาง ผู้ซึ่งใช้วิชาหมัดแปดปรมัตถ์ผสานวิชากังฟูจากฮ่องกงที่หวนกลับมาจากสตรีทไฟเตอร์ III รวมถึงยังมีการเพิ่มตัวละครอย่าง อีวิลริว กับ โอนิ ในฐานะบอสลับ และตัวละครทุกตัวต่างได้รับการปรับแต่งหลายประการ ตั้งแต่ความสมดุลของตัวละครจนถึงการเคลื่อนไหว EX แบบใหม่
สิ่งที่เปลี่ยนแปลง > ตัวละครใหม่ในซูเปอร์สตรีทไฟเตอร์ IV

| ตัวละคร | นักพาย์ฉบับภาษาญี่ปุ่น | นักพากย์ฉบับภาษาอังกฤษ |
| --- | --- | --- |
|  ที. ฮอว์ก | โทรุ นาระ | เดฟ วินเซนต์ |
|  ดี เจย์ | เคนจิ ฮามาดะ | คริส เชน |
|  จูริ | เอริ คิตามูระ | เจสสิก้า สตรัสส์ |
|  อาดอน | อสึชิ อิมารุโอกะ | ที.แอ็กเซลร็อด |
|  กาย | สึกุโนะ โมกามิ | เจ.ซี.มิลเลอร์ |
|  โคดี | ไดสุเกะ คิชิโอะ | ไมเคิล ที.โคลแมน |
|  ดัดเล่ย์ | นาโอมิ คูสุมิ | สจวร์ต แมคลีน |
|  อิบุกิ | อายูมิ ฟูจิมูระ | แคท สตีล |
|  มาโคโตะ | มาโคโตะ ทสึมูระ | เจ ดี.สโตน |
|  ฮาคาน | ชินทาโร โอฮาตะ | แลนช์ โฮลท์ |
สิ่งที่เปลี่ยนแปลง > ตัวละครใหม่ในซูเปอร์สตรีทไฟเตอร์ IV: อาเขตอิดิชัน

| ตัวละคร | นักพากย์ฉบับภาษาญี่ปุ่น | นักพากย์ฉบับภาษาอังกฤษ |
| --- | --- | --- |
|  หยุน | เคนทาโร่ อิโต | ทอดด์ ฮาเบอร์คอน |
|  หยาง | โคจิ โทเบะ | จอห์นนี่ ยอง บอช |
|  อีวิลริว | ฮิโรกิ ทาคาฮาชิ | เคลี่ เฮอร์เบิร์ท |
|  โอนิ | ทาเกโทระ | เดฟ มาโล |
การตอบรับ

เว็บไซต์ IGN ให้คะแนนเกมนี้ที่ 9.0 คะแนน และจัดรางวัลอิดิเตอร์ชอยส์ โดยยกย่องเกมดังกล่าวว่า "มันเป็นเวอร์ชันที่เหนือกว่าหนึ่งในหลายเกม กับโหมดออนไลน์ที่มีการพัฒนามากขึ้นกว่าเดิม เว็บไซต์เกมเทรลเลอร์ส ให้คะแนนเกมนี้ที่ 9.3 คะแนน และยกย่องสำหรับการปรับปรุงที่มีมากขึ้นกว่าเดิม
แหล่งข้อมูลอื่น

Super Street Fighter IV Official Website (ญี่ปุ่น)
Super Street Fighter IV Official Blog เก็บถาวร 2010-07-01 ที่ เวย์แบ็กแมชชีน (ญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
รายชื่อบุคคลจากมหาวิทยาลัยศรีนครินทรวิโรฒ

รายนามบุคคลสำคัญจากมหาวิทยาลัยศรีนครินทรวิโรฒ
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กชพร พรโชคชัย (มารีน BNK48) (นิสิตคณะศิลปกรรมศาสตร์) สมาชิกวงบีเอ็นเคโฟร์ตีเอต (BNK48) รุ่นที่ 4
กนกฉัตร มรรยาทอ่อน (ไต้ฝุ่น KPN) (ศิษย์เก่าคณะศิลปกรรมศาสตร์) นักร้อง/นักแสดง
กมล ตันกิมหงษ์ (ศิษย์เก่าคณะพลศึกษา) ผู้ฝึกสอนเซปักตระกร้อทีมชาติ
กร คุณาธิปอภิสิริ (อู๋จุน) (ศิษย์เก่าคณะศิลปกรรมศาสตร์) นักแสดง
กรพินธุ์ พ่วงโพธิ์ (พิน) (ศิษย์เก่าคณะศิลปกรรมศาสตร์) นักร้อง
กรภัทร์ เกิดพันธุ์ (นนน) (นิสิตวิทยาลัยนวัตกรรมสื่อสารสังคม) นักแสดง สังกัดGMMTV
กรรณิการ์ วนะเกียรติกุล (ซายน์) (ศิษย์เก่าคณะศิลปกรรมศาสตร์) นักร้อง
กรวิชญ์ สูงกิจบูลย์ (จูเนียร์ The Star7) (ศิษย์เก่าวิทยาลัยนวัตกรรมสื่อสารสังคม) นักร้อง/นักแสดง
กฤษณภูมิ พิบูลสงคราม (เจเจ) (ศิษย์เก่าวิทยาลัยนวัตกรรมสื่อสารสังคม) นักแสดง
กว้าง รอบคอบ (ศิษย์เก่าคณะศึกษาศาสตร์) นักการเมือง
กังสดาล สุขแก้ว (กวาง) (ศิษย์เก่าคณะศิลปกรรมศาสตร์) นักร้อง/นักแสดง
กัญญารัตน์ พงศ์กัมปนาท (นินิว) (ศิษย์เก่าคณะศิลปกรรมศาสตร์) นักแสดง
กันต์ธีร์ ปิติธัญ (ซีดี The Star 10) (ศิษย์เก่าวิทยาลัยนวัตกรรมสื่อสารสังคม) นักร้อง
กันตพัฒน์ เกษมสันต์ ณ อยุธยา(ปิ๊ง)(นิสิตวิทยาลัยนวัตกรรมสื่อสารสังคม) นักแสดง
กันยรินทร์ นิธินพรัศม์ (เตย) (ศิษย์เก่าคณะศิลปกรรมศาสตร์) นักแสดง
กวินทรา สิงห์ปลอด (มิวยู) (นิสิตคณะวัฒนธรรมและสิ่งแวดล้อมและการท่องเที่ยวเชิงนิเวศ) นักร้อง (สมาชิกวง NIKKO NIKKO)
กวิสรา สิงห์ปลอด (มายยู) (นิสิตคณะศิลปกรรมศาสตร์) อดีตสมาชิกวงบีเอ็นเคโฟร์ตีเอต (BNK48) รุ่นที่ 2
กัลยทรรศน์ ชูวงษ์ (อิช์ค AF6) (ศิษย์เก่าคณะศิลปกรรมศาสตร์) นักร้อง
กานต์ชนิต ซำมะกุล (พริก) (ศิษย์เก่าคณะศิลปกรรมศาสตร์) นักแสดง
กิตติยา พันธ์ประพันธ์ (โอ๋ AF2) (ศิษย์เก่าคณะศิลปกรรมศาสตร์) นักร้อง
กิตติภพ เสรีวิชยสวัสดิ์ (สตางค์) (นิสิตวิทยาลัยนวัตกรรมสื่อสารสังคม) นักแสดง สังกัดGMMTV
กุศล หมีเทศ  (ศิษย์เก่าคณะวิทยาศาสตร์) นักการเมือง
เกียรติศักดิ์ ส่องแสง (ศิษย์เก่าคณะศึกษาศาสตร์) นักการเมือง
กณิศ วิเชียรวนิชกุล (อ๋อม) (ศิษย์เก่าวิทยาลัยนวัตกรรมสื่อสารสังคม) นักแสดง
กรภัทร นิลประภา (เคท BNK48) (ศิษย์เก่าวิทยาลัยนวัตกรรมสื่อสารสังคม) นักร้อง อดีตสมาชิกวงบีเอ็นเคโฟร์ตีเอต (BNK48) รุ่นที่ 1
กันตภณ จิดาทวีผล (ออฟโรด Laz1) (ศิษย์เก่าคณะบริหารธุรกิจเพื่อสังคม) นักร้อง นักแสดง
กรณ์นภัส เศรษฐรัตนพงศ์ (ออม) (ศิษย์ปัจจุบันคณะเศรษฐศาสตร์) นักแสดง
กิรณา พิพิธยากร (แฟร์รี่) (นิสิตวิทยาลัยนวัตกรรมสื่อสารสังคม) นักร้อง (ศิลปินจากค่าย kiddo records)
แพทย์หญิง แก้วทิพย์ นรนิธิวรรณ (มินน่า) (ศิษย์เก่าคณะแพทยศาสตร์) นางสาวเชียงใหม่ ประจำปี ๒๕๖๗
ข

ศาสตราจารย์พิเศษ ขจร สุขพานิช (ศิษย์เก่าคณะสังคมศาสตร์)  นักประวัติศาสตร์
ของขวัญ ฟูจิตนิรันดร์ (หมอของขวัญ) (ศิษย์เก่าคณะแพทยศาสตร์) แพทย์ผิวหนัง / เจ้าของคลินิกผิวหนัง / พิธีกรรายการ [EP.1] Think Different, Be Distinct ทางช่อง YouTube:หมอของขวัญ (DoctorKateKate)
ค

คนธนันท์ วัฒนชาติวงศ์ (นิว AF7) (นิสิตวิทยาลัยนวัตกรรมสื่อสารสังคม) นักร้อง
คะนึงนิจ จักรสมิทธานนท์ (รถเมล์) (ศิษย์เก่าคณะศิลปกรรมศาสตร์) นักแสดง/พิธีกร
คาริสา สปริงเกตต์ (พลอย) (ศิษย์เก่าวิทยาลัยนวัตกรรมสื่อสารสังคม) นักแสดง
คณพันธ์ ปุ้ยตระกูล (เฟิร์ส) (นิสิตวิทยาลัยนวัตกรรมสื่อสารสังคม) นักแสดง สังกัดGMMTV
จ

จรินทร์พร จุนเกียรติ (เต้ย) (ศิษย์เก่าคณะศิลปกรรมศาสตร์) นักแสดง, พิธีกร
จอมขวัญ หลาวเพ็ชร์ (ขวัญ) (ศิษย์เก่าคณะมนุษยศาสตร์) ผู้ประกาศข่าว
จิตร ภูมิศักดิ์ (สหายปรีชา) (ศิษย์เก่าวิทยาลัยการศึกษาประสานมิตร) นักเขียน มีผลงานสำคัญคือ แสงดาวแห่งศรัทธา โฉมหน้าศักดินาไทย
จิรภิญญา จันทวรรณกูร (เบอร์รี่ BNK48) (นิสิตคณะมนุษยศาสตร์) สมาชิกวงบีเอ็นเคโฟร์ตีเอต (BNK48) รุ่นที่ 4
จิรวิชญ์ พงษ์ไพจิตร (ฮัท เดอะสตาร์) (ศิษย์เก่าคณะศิลปกรรมศาสตร์) นักร้อง
จิระ บุญมาก (ศิษย์เก่าวิทยาลัยการศึกษาประสานมิตร) ผู้ร่วมเคลื่อนไหวและเสียชีวิตในเหตุการณ์ 14 ตุลา
จิรายุ ละอองมณี (เก้า) (ศิษย์เก่าวิทยาลัยนวัตกรรมสื่อสารสังคม) นักแสดง
จิรายุทธ คันธยศ (แม็ก เดอะสตาร์) (ศิษย์เก่าคณะศิลปกรรมศาสตร์) นักร้อง
จิรายุส เนาวเกตุ (ศิษย์เก่าคณะศึกษาศาสตร์) นักการเมือง
จุลทัศน์ พยาฆรานนท์ (ศิษย์เก่าวิทยาลัยวิชาการศึกษาประสานมิตร) ราชบัณฑิต
เจสสิกา ภาสะพันธุ์ (เจสซี่) (ศิษย์เก่าคณะศิลปกรรมศาสตร์) นักแสดง
จักริน กังวานเกียรติชัย (แจ๊คกี้) (นิสิตวิทยาลัยนวัตกรรมสื่อสารสังคม) นักแสดง นักร้อง สมาชิกวง TRINITY
จิรวรรตน์ สุทธิวณิชศักดิ์ (ดิว) (นิสิตวิทยาลัยนวัตกรรมสื่อสารสังคม) นักแสดงสังกัด GMMTV
ฉ

โฉมฉาย อรุณฉาน (ศิลปศาสตรมหาบัณฑิต สาขาวิชามนุษยดุริยางค์) อดีตนักร้องวงดนตรีสุนทราภรณ์ และหัวหน้าวงดนตรีกรมประชาสัมพันธ์
ช

ชนากานต์ โอสถานุภาพ (อาหลี BNK48) (นิสิตวิทยาลัยนวัตกรรมสื่อสารสังคม)  สมาชิกวงบีเอ็นเคโฟร์ตีเอต (BNK48) รุ่นที่ 5
ชนิดาภา พงศ์ศิลป์พิพัฒน์ (เบสท์) (ศิษย์เก่าคณะศิลปกรรมศาสตร์) นักแสดง
ชมพูนุช ปิยธรรมชัย (เจี๊ยบ) (ศิษย์เก่าคณะศิลปกรรมศาสตร์) นักแสดง
ชรัฐฐา อิมราพร (แจม เนโกะจัมพ์) (ศิษย์เก่าคณะศิลปกรรมศาสตร์) นักร้อง
รองศาสตราจารย์ ดร.ชรินรัตน์ พุทธปวน (ศิษย์เก่าบัณฑิตวิทยาลัย) อดีตสมาชิกสภาผู้แทนราษฎร
ชลธร คงยิ่งยง (กัปตัน) (ศิษย์เก่าวิทยาลัยนวัตกรรมสื่อสารสังคม) นักแสดง
ชลธิชา นวมสุคนธ์ (จอย) (ศิษย์เก่าคณะศิลปกรรมศาสตร์) นักแสดง
ชวิน ลิขิตเจริญพงษ์ (เฟม) (ศิษย์เก่าวิทยาลัยนวัตกรรมสื่อสารสังคม) นักแสดง
รองศาสตราจารย์ ชัยวัฒน์ คุประตกุล (ศิษย์เก่าคณะวิทยาศาสตร์) นักการศึกษา นักเขียน นักแปล คอลัมนิสต์ นักจัดรายการวิทยุและโทรทัศน์
ชุติมา พึ่งความสุข (คณะมนุษยศาสตร์) ผู้ประกาศข่าวช่อง 9 เอ็มคอตเอชดี
ชิดจันทร์ รุจิพรรณ (พลอย) (ศิษย์เก่าคณะศิลปกรรมศาสตร์) นักแสดง
โชคอนันต์ อังสกุลอาภรณ์ (ศิษย์เก่าคณะศึกษาศาสตร์) ผู้ฝึกสอน วิชากระบี่กระบองและมวยไทย
ชดาธาร ด่านกุล (ม่านมุก) (ศิษย์เก่าคณะศิลปกรรมศาสตร์) นักแสดง นักร้อง สมาชิกวง Last Idol Thailand และ  SWEAT16 (ยุบวงไปแล้ว)
ชนัญญา แสนเดช (บีว เดอะสตาร์) (ศิษย์เก่าวิทยาลัยนวัตกรรมสื่อสารสังคม) นักแสดง
ชลิตา สวนเสน่ห์ (น้ำตาล) (ศิษย์เก่าวิทยาลัยนวัตกรรมสื่อสารสังคม) นักแสดง นางงาม นางแบบ
ชาริสา โอแฮม (ลิซ่า) (นิสิตวิทยาลัยนวัตกรรมสื่อสารสังคม) นักแสดง
ชญานิศ จ่ายเจริญ (ติ๊ต๊ะ) (ศิษย์เก่าวิทยาลัยนวัตกรรมสื่อสารสังคม) นักแสดง
ชาร์เลท วาศิตา แฮเมเนา (ชาร์เลท) (นิสิตวิทยาลัยนวัตกรรมสื่อสารสังคม) นักแสดง
ชยพล จุฑามาศ (เอเจ) (นิสิตวิทยาลัยนวัตกรรมสื่อสารสังคม) นักแสดง
ชยกร  จุฑามาศ (เจเจ) (นิสิตวิทยาลัยนวัตกรรมสื่อสารสังคม) นักแสดง